CELEX: 62019CA0003
Language: sk
Date: 2020-06-04 00:00:00
Title: Vec C-3/19: Rozsudok Súdneho dvora (druhá komora) zo 4. júna 2020 (návrh na začatie prejudiciálneho konania, ktorý podal Consiglio di Stato – Taliansko) – Asmel societá consortile a r.l./A.N.A.C. – Autorità Nazionale Anticorruzione (Návrh na začatie prejudiciálneho konania – Verejné zákazky – Smernica 2004/18/ES – Centrálne obstarávacie inštitúcie – Malé obce – Obmedzenie len na dva organizačné modely centrálnych obstarávacích inštitúcií – Zákaz využívať súkromnoprávne centrálne obstarávacie inštitúcie a s účasťou súkromných subjektov – Územné obmedzenie činnosti centrálnych obstarávacích inštitúcií)

10.8.2020   
            
            
               SK
            
            
               Úradný vestník Európskej únie
            
            
               C 262/5
            
         
      Rozsudok Súdneho dvora (druhá komora) zo 4. júna 2020 (návrh na začatie prejudiciálneho konania, ktorý podal Consiglio di Stato – Taliansko) – Asmel societá consortile a r.l./A.N.A.C. – Autorità Nazionale Anticorruzione
      (Vec C-3/19) (1)
      
      (Návrh na začatie prejudiciálneho konania - Verejné zákazky - Smernica 2004/18/ES - Centrálne obstarávacie inštitúcie - Malé obce - Obmedzenie len na dva organizačné modely centrálnych obstarávacích inštitúcií - Zákaz využívať súkromnoprávne centrálne obstarávacie inštitúcie a s účasťou súkromných subjektov - Územné obmedzenie činnosti centrálnych obstarávacích inštitúcií)
      (2020/C 262/07)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Consiglio di Stato
      
         Účastníci konania pred vnútroštátnym súdom
      
      
         Žalobkyňa: Asmel societá consortile a r.l.
      
         Žalovaný: A.N.A.C. – Autorità Nazionale Anticorruzione
      
         za účasti: Associazione Nazionale Aziende Concessionarie Servizi entrate (Anacap)
      
         Výrok rozsudku
      
      
                  1.
               
               
                  Článok 1 ods. 10 a článok 11 smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, zmenenej nariadením Komisie (EÚ) č. 1336/2013 z 13. decembra 2013, sa majú vykladať v tom zmysle, že nebránia ustanoveniu vnútroštátneho práva, ktoré obmedzuje organizačnú autonómiu malých územných celkov pri využívaní centrálnej obstarávacej inštitúcie iba na dva výlučne verejnoprávne organizačné modely bez účasti súkromných osôb alebo podnikov.
               
            
                  2.
               
               
                  Článok 1 ods. 10 a článok 11 smernice 2004/18, zmenenej nariadením č. 1336/2013, sa majú vykladať v tom zmysle, že nebránia ustanoveniu vnútroštátneho práva, ktoré obmedzuje rozsah pôsobnosti centrálnych obstarávacích inštitúcií zriadených územnými celkami na územie týchto celkov.
               
            
         (1)  Ú. v. EÚ C 164, 13.5.2019.